O‘zbekiston yozuvchilar uyushmasida yangi tayinlovlar amalga oshirildi

17-dekabr kuni O‘zbekiston yozuvchilar uyushmasida faollar kengashining navbatdagi yig‘ilishi bo‘lib o‘tdi, deb xabar berdi uyushma axborot xizmati.

Unda Prezident maslahatchisi, adib Xayriddin Sultonov, Prezident maslahatchisi o‘rinbosari Abdurashid Jo‘raboyev, Vazirlar Mahkamasi kotibiyat mudiri Bahodir Ahmedov ishtirok etdi.
Tadbirda tashkiliy masala ko‘rildi. Shu vaqtgacha uyushma raisining Yoshlar bilan ishlash bo‘yicha o‘rinbosari vazifasida ishlab kelgan Nodirjon Xolbo‘tayev raisning Ijodiy ishlar bo‘yicha birinchi o‘rinbosari lavozimiga tayinlandi.

“O‘zbekiston pochtasi” aksiyadorlik jamiyati Moliya bo‘yicha direktori vazifasida ishlab kelgan Saidg‘ani Nasriddinov raisning Bino ekspluatatsiya ishlari bo‘yicha birinchi o‘rinbosari lavozimiga tayinlandi.

Shuningdek, uyushmaning Toshkent viloyati bo‘limi bosh mutaxassisi vazifasida ishlagan Botirjon Ergashev raisning Yoshlar bilan ishlash bo‘yicha o‘rinbosari lavozimiga tayinlandi.